Mercedes-Benz W124

Το **Mercedes-Benz W124** (από το 1993 ως **Mercedes-Benz E-Class W124**) ήταν ένα μεσαίο πολυτελές αυτοκίνητο της κατηγορίας Ε, που παρήχθη από τη γερμανική αυτοκινητοβιομηχανία Mercedes-Benz, από τον Νοέμβριο του 1984 έως τον Ιούλιο του 1997. Το μοντέλο αυτό ήταν διαθέσιμο με μια μεγάλη παλέτα κινητήρων, τόσο βενζίνης, όσο και πετρελαίου, με χωρητικότητες από 2.0 έως 6.0 λίτρα και ιπποδυνάμεις από 72 έως 381 ίππους. Αντικατέστησε το Mercedes-Benz W123 και αντικαταστάθηκε τον Ιούνιο του 1995 από το Mercedes-Benz W210, αν και η παραγωγή της έκδοσης T-Modell (στέισον βάγκον) έληξε τον Ιούνιο του 1996, των Coupé στα τέλη του 1996 και των Cabrio τον Ιούλιο του 1997.

Το W124 υπήρξε ένα από τα μακροβιότερα μοντέλα στην ιστορία της Mercedes-Benz, με την παραγωγή του να διαρκεί 12,5 χρόνια έως τη διακοπή και της τελευταίας έκδοσής του, που ήταν το καμπριολέ. Σε αυτή την μακρά χρονική περίοδο, συνολικά 2.562.143 αντίτυπα σειράς W124 κύλησαν από τη γραμμή παραγωγής, προσεγγίζοντας οριακά τα 2.696.915 αντίτυπα που είχαν κατασκευαστεί από τον προκάτοχο Mercedes-Benz W123. Όπως και ο προκάτοχος W123, το W124 έχει αποκτήσει τη φήμη ενός εξαιρετικά αξιόπιστου αυτοκινήτου. Αυτό επιβεβαιώνεται από τον μεγάλο αριθμό αντιτύπων που κυκλοφορούν ακόμα και σήμερα, μερικά από τα οποία έχουν διανύσει πολλές εκατοντάδες χιλιάδες χιλιόμετρα, ενώ σε πολλά αναπτυσσόμενα κράτη παγκοσμίως χρησιμοποιείται ακόμα και τώρα ως ταξί.

## Εκδοχές αμαξώματος

Κατασκευαζόταν σε 5 μορφές:

* **Σεντάν (W124)** : η μαζική παραγωγή της ξεκίνησε στις αρχές Νοεμβρίου του 1984 και αποκαλύφθηκε επίσημα στον Τύπο αυτοκινήτου τη Δευτέρα 26 Νοεμβρίου 1984. Για πρώτη φορά κυκλοφόρησε στην Ευρώπη τον Ιανουάριο του 1985 και υπήρξε σε όλες τις αγορές διεθνώς, και με διαφορά, η δημοφιλέστερη έκδοση, ενώ διατηρήθηκε στη μαζική παραγωγή έως τον Αύγουστο του 1995. Ειδικότερα στη Βόρεια Αμερική, η εκδοχή σεντάν κυκλοφόρησε στις αρχές Νοεμβρίου του 1985, ως μοντέλο της σεζόν (model year, έτος μοντέλου) του 1986, και διατηρήθηκε έως το καλοκαίρι του 1995, με τις πωλήσεις της να λήγουν οριστικά στις 7 Νοεμβρίου 1995. Ωστόσο, ένα εργοστάσιο στο Πούνε της Ινδίας ξεκίνησε παραγωγή των σεντάν E 220 και E 250 Diesel τον Μάρτιο του 1995 (σε μια κοινοπραξία με την Telco, γνωστή ως Mercedes-Benz India), που διατηρήθηκε έως το 1998, αφού κατασκεύασε 2.465 αντίτυπα και στη συνέχεια ξεκίνησε την παραγωγή του διαδόχου Mercedes-Benz W210.
* **Στέισον Βάγκον (S124)** : διατηρήθηκε στη μαζική παραγωγή από τον Σεπτέμβριο του 1985 έως τον Ιούνιο του 1996. Διατέθηκε σε 5-θέσιες και 7-θέσιες εκδόσεις.
* **Κουπέ (C124)** : διατηρήθηκε στη μαζική παραγωγή από τον Μάρτιο του 1987 έως τα τέλη του 1996. 
* **Κάμπριο (Α124)** : η παραγωγή του ξεκίνησε τον Σεπτέμβριο του 1991. Το καμπριολέ ήταν η έκδοση που αποσύρθηκε τελευταία στη σειρά από τη γερμανική παραγωγή, μόλις στις 4 Ιουλίου 1997.
* **Λιμουζίνα με μακρύτερο μεταξόνιο (V124)** : η μαζική παραγωγή του ξεκίνησε τον Μάιο του 1990 και ήταν η σπανιότερη όλων των εκδόσεων, ενώ σήμερα είναι άκρως συλλεκτική. Η 6-πορτη αυτή λιμουζίνα είχε εργοστασιακή επιμήκυνση του μεταξονίου κατά 80 εκατοστά, στα 3,60 μέτρα, και προοριζόταν κυρίως για υψηλά πρόσωπα VIP, αλλά και για εταιρείες ταξί και αυτοκίνητα ξενοδοχείων.
* **Βάση για ειδικές κατασκευές (VF124)** : όπως για ασθενοφόρα και νεκροφόρες.

## Συνολική παραγωγή

* Σεντάν (W124) : 2.058.777 αντίτυπα 
* Στέισον Βάγκον (S124) : 340.503 αντίτυπα 
* Κουπέ (C124) : 141.498 αντίτυπα 
* Καμπριολέ (Α124) : 33.968 αντίτυπα 
* Επιμηκυσμένη λιμουζίνα (V124) : 2.362 αντίτυπα 
* Βάση για ειδικές κατασκευές (VF124) : 6.426 αντίτυπα

## Ενεργητική και παθητική ασφάλεια
thumb|left|Το σαλόνι ενός Mercedes-Benz W124 E280 του 1993 - 1995, που φέρει και τους 2 μπροστινούς αερόσακους.

Όπως συνέβη και με τον προκάτοχο Mercedes W123, το W124 συνέχισε την παράδοση της Mercedes-Benz στην καινοτομία της ενεργητικής και της παθητικής ασφάλειας. Το αμάξωμα και ο χώρος επιβατών της σειράς W124 χαρακτηριζόταν από υψηλή ανθεκτικότητα σε τυχόν πλευρική πρόσκρουση και αντοχή σε ανατροπή και ήταν εξοπλισμένο με εξελιγμένες ζώνες παραμόρφωσης μπροστά και πίσω. Τα στάνταρ αντοχής σε ασύμμετρη μετωπική σύγκρουση, που είναι γνωστή και ως πλαγιομετωπική πρόσκρουση, με δοκιμή που το 40% της επιφάνειας στο μπροστινό μέρος να προσκρούει σε σταθερό εμπόδιο και με ταχύτητα 55 km/h πληρούνταν πλέον και για τη μεσαία κατηγορία για τη Mercedes-Benz. Επιπλέον, οι πιθανές ζώνες επαφής είχαν σχεδιαστεί και για την προστασία των πεζών και των ποδηλατών.

Επίσης, από την εισαγωγή του στην αγορά, τον Ιανουάριο του 1985, το μοντέλο προσέφερε Σύστημα αντιμπλοκαρίσματος τροχών (ABS), Σύστημα ελέγχου πρόσφυσης (traction control system) και Σύστημα ASD, ενώ το ABS έγινε τελικώς στάνταρ σε όλα τον Σεπτέμβριο του 1988. Επίσης, από την πρώτη στιγμή προσέφερε και αερόσακο οδηγού, αν και αρχικά ήταν στάνταρ μόνο στις ΗΠΑ, ενώ στην Ευρώπη ήταν τα περισσότερα χρόνια έξτρα και ελάχιστα αυτοκίνητα είχαν παραγγελθεί με αυτόν, και μόλις τον Οκτώβριο του 1992 (όταν ο αερόσακος οδηγού και το ABS έγιναν στάνταρ σε όλα τα μοντέλα της Mercedes-Benz) έγινε στάνταρ και στις ευρωπαϊκές αγορές. Από τον Σεπτέμβριο του 1988, για τη σεζόν (model year) του 1989, άρχισε να προσφέρει και έξτρα αερόσακο συνοδηγού στην Ευρώπη, κάτι εξαιρετικά σπάνιο για τα δεδομένα της εποχής του. Στις Ηνωμένες Πολιτείες, ο αερόσακος συνοδηγού ξεκίνησε να προσφέρεται 1 χρόνο μετά, από τη σεζόν του 1990.

Ταυτόχρονα, το ταμπλό και ιδιαίτερα το ντουλαπάκι του συνοδηγού αποτελούνταν από αφρώδες παραμορφώσιμο πλαστικό, με ικανότητα απορρόφησης ενέργειας, μειώνοντας έτσι την πιθανότητα τραυματισμού για τον συνοδηγό σε τυχόν μετωπική πρόσκρουση. Παρομοίως, τα πλευρικά υποβραχιόνια στις 4 πόρτες είχαν κατασκευαστεί επίσης από αφρώδες παραμορφώσιμο πλαστικό, χωρίς έντονες ακμές, που αποσκοπούσε στην μείωση του κινδύνου πλευρικών ή κοιλιακών τραυματισμών σε τυχόν πλευρική πρόσκρουση.
thumb|right|Το σύστημα 4Matic του Mercedes-Benz W124.

Μια ακόμα βελτίωση στον τομέα της ενεργητικής ασφάλειας έφτασε το 1986, για τη σεζόν (model year, έτος μοντέλου) του 1987, όταν το σύστημα 4-κίνησης της Mercedes-Benz, γνωστό επίσημα ως **4Matic** και γράφεται **4MATIC**, εισήχθη στο W124. Προσφερόταν ως προαιρετική επιλογή στους 2.6 λίτρων και 3.0 λίτρων 6-κύλινδρους βενζινοκινητήρες και στους 6-κύλινδρους πετρελαιοκινητήρες 3.0 λίτρων, και ειδικότερα στις εκδοχές sedan και station wagon. Έγινε έτσι το πρώτο συμβατικό όχημα της εταιρείας και δεύτερο συνολικά, μετά το SUV παντός εδάφους Mercedes-Benz G-Class W462 που εισήχθη το 1979, με τετρακίνηση. Διαχρονικά, όλα τα μοντέλα της Mercedes-Benz με τετρακίνηση φέρουν το σύστημα 4Matic, με την πρώτη γενιά του να διατηρείται στο W124 έως και το 1993, ενώ η δεύτερη γενιά του εισήχθη το 1997 με την άφιξη στην αγορά του SUV Mercedes-Benz M-Class W163, ως στάνταρ, και το 1998 στον διάδοχο του W124, το Mercedes-Benz W210, ως έξτρα. Από το 2008, το 4Matic βρίσκεται στην τρίτη γενιά του.

## Ανανέωση του 1993
[thumb|left|Mercedes-Benz A124 (W124 [καμπριολέ) του 1993, αμέσως μετά την ανανέωση.]]

Τον Ιούνιο του 1993, το W124 υπέστη ένα εμφανές λίφτινγκ, που «ταίριαξε» κάπως περισσότερο την αισθητική του με αυτήν του ακόμα μεγαλύτερου Mercedes-Benz S-Class W140 του 1991 - 1998. Συγκεκριμένα, έλαβε χώρα επανασχεδιασμός στο μπροστινό μέρος και στα πίσω φώτα του W124, ενώ το εξωτερικό χρώμα των εμπρός και των πίσω φλας άλλαξε από πορτοκαλί σε λευκό. Επιπλέον, υπήρξαν και κάποιες βελτιωτικές αλλαγές στο εσωτερικό, που απέκτησε επίσης νέους διακόπτες και τασάκια.

Ταυτόχρονα, όπως συνέβη τότε και με όλα τα μοντέλα της Mercedes-Benz, το W124 Ε-Class υπέστη ολική μετονομασία, υιοθετώντας το νέο σύστημα ονοματολογίας «letter-first» (πρώτα το γράμμα). Για παράδειγμα, η έκδοση 200 E μετονομάστηκε σε Ε 200, μετονομασία που καθιερώθηκε ακόμα και για τα μοντέλα με τους κινητήρες ντίζελ, όπως ενδεικτικώς η 200 D που έγινε Ε 200 Diesel.

## Φωτογραφίες


 Αρχείο:W124 400E.jpg|400 E Sedan
 Αρχείο:1992 Mercedes-Benz 500E (W124.036), front right.jpg|500 E
 Αρχείο:Bundesarchiv B 145 Bild-F078962-0018, Stuttgart-Untertürkheim, Mercedes Autowerk.jpg|Η W124 στη γραμμή παραγωγής, τον Ιούνιο του 1988.
 Αρχείο:1988 300TE-drivers-side.jpg|300 ΤΕ του 1988
 Αρχείο:Mercedes W124T rear 20080108.jpg|230 ΤΕ
 Αρχείο:E 220, Baujahr 1994, MoPf 2.jpg|C124 (W124 Coupé δίπορτο) E 220 του 1994 
 Αρχείο:Mercedes W124 Coupe front 20071022.jpg|300 CE / μπροστά 
 Αρχείο:Mercedes W124 Coupe rear 20070522.jpg|300 CE / πίσω 
 Αρχείο:Mercedes A124 rear.JPG|A124
 Αρχείο:Mercedes W124.jpg|A124


## Εκδόσεις και τεχνικά χαρακτηριστικά
Από τον Σεπτέμβριο του 1985, ένα ελεγχόμενο σύστημα καθαρισμού καυσαερίων με τριοδικό καταλυτικό μετατροπέα μπορούσε να παραγγελθεί προαιρετικά σε όλα τα μοντέλα της σειράς W124 με κινητήρες βενζίνης, με εξαίρεση την έκδοση 200 που έφερε καρμπυρατέρ (σε αντιδιαστολή με την έκδοση 200 E που έφερε ηλεκτρονικό ψεκασμό καυσίμου / injection, όπως υποδηλώνει και το γράμμα E).

### Σεντάν (W124)

### Station wagon (S124)
[thumb|right|Mercedes 300TE του 1989 - 1993 στις [Ηνωμένες Πολιτείες.]]
[thumb|right|Mercedes S124 του 1989 - 1993 στη [Γερμανία.]]
[thumb|right|Mercedes E-Class station wagon του 1994 - 1995 στις [Ηνωμένες Πολιτείες.]]
[thumb|right|[Πλευρά οδήγησης|Δεξιοτίμονη Mercedes E300 D station wagon του 1996 στο Ηνωμένο Βασίλειο.]]

### Μακρύτερη λιμουζίνα (V124)
[thumb|right|6-πορτη [λιμουζίνα Mercedes-Benz V124 260 E του 1990 - 1992.]]
[thumb|right|Δύο 6-πορτες [Λιμουζίνα|λιμουζίνες Mercedes-Benz V124 ταξί, στο Διεθνές Αεροδρόμιο της Λάρνακας, Κύπρος.]]

### Coupé (C124)

### Cabriolet (A124)
[thumb|right|Δεξιοτίμονο Mercedes-Benz E 220 cabriolet (A124) του 1995 στην [Αυστραλία.]]

Ειδικότερα από την έκδοση κάμπριο παρήχθησαν 33.968 αντίτυπα. Από αυτά, εξήχθησαν 15.247 αντίτυπα, εκ των οποίων 6.140 εξακύλινδρα μοντέλα πήγαν στις Ηνωμένες Πολιτείες και 1.360 δεξιοτίμονα μοντέλα στο Ηνωμένο Βασίλειο και άλλα 310 δεξιοτίμονα αντίτυπα στην Αυστραλία. Παραδόξως όμως, τα μοντέλα κάμπριο που εξήχθησαν στην Ιαπωνία ήταν, αν και η κυκλοφορία στη χώρα είναι στα αριστερά, αποκλειστικά αριστεροτίμονα.

## Δείτε επίσης
* Mercedes-Benz 500E, η κορυφαία έκδοση της W124.

## Αναφορές


## Βιβλιογραφία
* Arthur St. Antoine. «Magnum Force». Car and Driver (Απρίλιος 1992): p.&nbsp;47–56.
* Kaufberatung (Coupé) in Oldtimer Markt, Ausgabe 02/2008, S. 36 ff.
* Mercedes Benz AG: Das E-Klasse Cabriolet «Final Edition», Ausgabe 11/1996.
* Mercedes Benz AG: Preisliste für die Cabriolets der E-Klasse (Baureihe 124), gültig ab 3. März 1997.

## Εξωτερικοί σύνδεσμοι

* traction.gr/ Mercedes-Benz W124 
* www.w124.org
* www.curbsideclassic.com/ Mercedes-Benz W124

W124
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα